NADLIMITNÁ ZÁKAZKA realizovaná v zmysle ustanovenia § 66 ods. 7 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

(stavebné práce)

**SÚŤAŽNÉ PODKLADY**

Predmet zákazky:

**Rekonštrukcia** **a dostavba areálu FNsP F.D. Roosevelta Banská Bystrica**

**Zväzok 4**

**Cenová časť**

Banská Bystrica, 09 /2023

obsah

ČASŤ 1 preambula

ČASŤ 2 ROZPOČET STAVBY

**Časť 1**

Preambula

Preambula

### Všeobecne

* 1. Cenová časť okrem tejto Preambuly obsahuje Rozpočet stavby s nasledovnými hárkami:
* CENA CELKOM
* CENA PROJEKT
* CENA VÝROBA
* CENA PROJEKT OPCIA
* CENA VÝROBA OPCIA
	1. Pri príprave ponuky a ocenení jednotlivých položiek v Navrhovanej zmluvnej cene (Akceptovanej zmluvnej hodnote) Zhotoviteľ zohľadní:
1. Všetky odborne vyhotovené práce, Materiály, Zariadenie Zhotoviteľa, Vybavenie a Technologické zariadenia odôvodnene potrebné pre vyhotovenie Diela tak, ako je požadované Zmluvou bez ohľadu na skutočnosť, či tieto práce, Materiály, Zariadenie Zhotoviteľa, Vybavenie a Technologické zariadenia sú v položkách Cenovej časti výslovne uvedené alebo nie.
2. Všetky úlohy, záväzky, zodpovednosti a povinnosti, ktoré požaduje Zmluva od Zhotoviteľa v súvislosti alebo vo vzťahu s touto Zmluvou.
	1. Ceny a sadzby uvedené v Zmluve sú v rámci Lehoty výstavby pevné. Úpravy v dôsledku zmien Nákladov podľa podčlánku 13.8 Obchodných podmienok (zväzok 2) budú realizované pri fakturácii.

### Rozpočet stavby

* 1. Pri oceňovaní Diela uchádzač musí zohľadniť túto Preambulu Pravidlá uvedené v časti 1.3 zväzku 1 súťažných podkladov, Obchodné podmienky (Zväzok 2 súťažných podkladov) a Požiadavky Objednávateľa (Zväzok 3 súťažných podkladov).
	2. Všetky položky v Rozpočte stavby budú ocenené v Eur na 2 desatinné miesta (funkcia „presnosť podľa zobrazenia“ zapnutá).
	3. Rozpočet stavby nie je dovolené upravovať ani iným spôsobom pozmeňovať znenie alebo poradie položiek, napr. vložením dodatočnej položky. Uchádzač zadáva cenu a sadzby len do vyžltených buniek, do ostatných buniek nesmie zasahovať. Zásah do týchto buniek môže mať za následok vylúčenie zo súťaže. Rozpočet stavby je spracovaný vo formáte \*.xls, alebo \*.xlsx, kde jednotlivé hárky sú navzájom poprepájané a Navrhovanú zmluvnú cenu vypočíta program sám.
	4. Všetky ceny a sadzby musia obsahovať režijné náklady a podobné poplatky, ktoré budú rovnomerne rozložené v ponuke.
	5. Bez ohľadu na akékoľvek obmedzenia, ktoré môžu byť vyvodzované z textu popisu položiek Rozpočtu stavby alebo textu tejto Preambuly, ceny a sadzby, ktoré uchádzač použije, sú pre **práce kompletne dokončené v súlade so Zmluvou v každom ohľade**. Ceny a sadzby musia preto zahrňovať všetky priame a nepriame náklady a náklady na riziká vyplývajúce zo Zmluvy, v takej výške ako sú potrebné pre projektové práce, inžiniersku činnosť, pre výstavbu a dokončenie Diela v súlade so Zmluvou.
	6. **Uchádzač je povinný oceniť všetky položky, ktoré sú uvedené v Rozpočte stavby označené na ocenenie v primeranej cene. Žiadna práca týkajúca sa časti stavby z Rozpočtu stavby nemôže byť zahrnutá (rozplynutá) v cenách iných objektov.**

### Platby

* 1. Pre platobné účely bude slúžiť Rozpočet stavby.
	2. Stavebné práce
		1. Pre výpočet priebežných platieb stavebných prác budú použité ceny a sadzby uvedené v hárku „*Časti stavby - celkom*“ Rozpočtu stavby. O výške čiastky splatnej Zhotoviteľovi za každú položku rozhodne Stavebný dozor v súlade s článkom 14 *Zmluvná cena a platby* Zmluvných podmienok na základe skutočného postupu pri realizácii Diela.
	3. Úprava cien v dôsledku zmien nákladov:

3.1 Vypočítaným indexom v súlade s podčlánkom 13.8.Obchodných podmienok (zväzok 2) sa bude upravovať mesačná odhadovaná zmluvná hodnota stanovená Stavebným dozorom v členení na časti stavby v zmysle článku 14 Obchodných podmienok (zväzok 2). Fakturácia valorizácie bude samostatnou súhrnnou faktúrou za obdobie jedného kalendárneho roka.

3.2 Po zverejnení ŠÚSRom vydaných potrebných podkladov pre výpočet indexu v súlade s podčlánkom 13.8 a jeho „Tabuľky údajov o úpravách“ je zhotoviteľ povinný do 14 dní predložiť verejnému obstarávateľovi výpočet indexu na jeho prerokovanie. Vypočítaný index sa zaokrúhľuje na 7 desatinných miest.

### Postup pri naviac, nových a menej prácach

Definícia pojmov :

*naviac práca* : práca, ktorá bola súčasťou objektu a podstatným spôsobom je zmenený rozsah tejto práce. (posúdi Stavebný dozor)

*nová práca* : práca, ktorú zhotoviteľ nemohol predpokladať, ale obstarávateľ ju požaduje vykonať.

*menej práca* : práce, ktoré sú súčasťou Rozpočtu stavby ale nebudú vykonané.

1. Pre ocenenie naviac, menej a novej práce predloží Zhotoviteľ podrobné cenové kalkulácie aj s podkladmi pre ich výpočet v cenovej úrovni základný dátum vo formáte xls.. Zhotoviteľ spracuje a predloží na požiadanie Objednávateľa aj kalkulácie jednotkových cien vybraných prác z ponuky alebo spracovaného oceneného celkového výkazu výmer v DSP v rozsahu DRS. Ako podklad pre tvorbu nových cien Zhotoviteľ predloží - databázu oceňovacích podkladov spracovanú k základnému dátumu stavby v zmysle Zväzku 2 čl.1.1.3.1. Databázy oceňovacích podkladov budú spracované v strojnopočítačovej metóde EXCEL, ktorú predloží Zhotoviteľ Objednávateľovi vo forme tlače potvrdené oprávnenou osobou a 1x na USB nosiči a budú podkladom pre výpočet nových položiek. Pre tvorbu jednotkových cien stavebných prác vykonávaných vlastnými kapacitami musí byť použitý kalkulačný vzorec stanovený obstarávateľom nasledovne:

Jednotková cena = priame náklady (PN-materiál, mzdy, stroje, doprava)+ režijné náklady (R) vo výške 13,2% z PN + zisk vo výške 2,6% (z PN +R)

1. Pre tvorbu novej jednotkovej ceny musí byť dokladovaná cenová agenda, ktorá obsahuje:
2. **ocenenie materiálov** preukázané cez cenové doklady (faktúry, cenové ponuky a podobne).
3. **databázy oceňovacích nástrojov** – strojov a mechanizmov, ľudskej práce; tarify a sadzby.
4. **cenový dopad na stavbu** – vypracovaný na základe predbežných cien (odsúhlasený Stavebným dozorom a hlavným inžinierom stavby Objednávateľa).
5. **kompletné definovanie agregovanej položky**, ktoré pozostáva z čísla (podľa príslušného triednika-TSP), názvu (podľa príslušného triednika), mernej jednotky (podľa príslušného triednika) a jednotkovej ceny (podľa predloženého rozboru ekonomickej oprávnenosti nákladov).
6. **rozbor ekonomickej oprávnenosti nákladov** v tabuľkovom editore excel a v súlade s vyššie uvedeným textom tohto bodu.
7. **podrobný popis** **položky a rozbor spotreby** odsúhlasený Stavebným dozorom.
8. V prípade zmeny Všeobecnej položky činnostnej Zhotoviteľ preukáže ekonomicky oprávnené náklady cez cenové doklady (napr. faktúra) a koordinačnú činnosť vo výške 6,3% z predložených nákladov. Ak sa jedná o  všeobecnú položku finančnú, zhotoviteľ má nárok len na ekonomicky oprávnené náklady preukázané cez cenové doklady (napr. zmluva o poistení stavby, faktúra za poplatky) bez koordinačnej činnosti.
9. Na stavebné práce, ktoré Zhotoviteľ bude vykonávať formou poddodávky mu budú priznané ekonomicky oprávnené náklady (cenové ponuky, faktúry a iné) a náklady na koordinačnú činnosť vo výške 6,3% z ceny poddodávky. Pri prácach, ktoré Zhotoviteľ zabezpečuje subdodávateľ, si Objednávateľ vyhradzuje právo požiadať Zhotoviteľa o predloženie podrobnej kalkulácie subdodávateľa, ktorá bude spracovaná v zmysle zákona č.18/1996 Z.z. o cenách v znení neskorších predpisov v režime ekonomicky oprávnených nákladov. Zhotoviteľ je v prípade stavebných prác vykonávaných formou poddodávky získať aspoň 3 cenové ponuky subdodávateľov.
	1. Takto vykalkulované ocenenie prác bude odsúhlasené podľa článku 13 *Zmeny a úpravy* alebo podčlánku 20.1 *Nároky Zhotoviteľa.*
	2. Ak sa vyžaduje zmena prác v zmysle článku 13. a 20., potom zmluvná cena bude upravená tak, že cena uvedená v Rozpočte stavby bude upravená a nahradí sa novou cenou.
	3. Stavebné práce, ktoré sa nebudú realizovať na objekte budú nakalkulované v zmysle tohto článku 4 Postup pri naviac, nových a menej prácach. Tieto náklady odsúhlasené Objednávateľom a Stavebným dozorom budú odrátané z Rozpočtu stavby.
	4. V prípade predĺženia lehoty výstavby budú Zhotoviteľovi na prevádzku zariadenia staveniska priznané iba priame náklady súvisiace s touto položkou (nájomné priestorov, elektrina, voda, plyn, komunálny odpad, atď.) bez réžie a zisku.
	5. V prípade predĺženia lehoty výstavby nebudú Zhotoviteľovi priznané žiadne náklady spojené s vedením a riadením stavebných prác, ktoré musí mať Zhotoviteľ zahrnuté v nepriamych nákladoch vo svojej ponuke (správna, výrobná réžia) a zisk. Tento bod sa neuplatní v prípade kalkulovania stavebných prác podľa vyššie uvedených bodov tohto článku.

### Celkový výkaz výmer

* 1. V súlade s Požiadavkami Objednávateľa (zväzok 3, časť 1, kapitola 2.3.5) Zhotoviteľ bude povinný v rámci prípravy DRS alebo DSP v rozsahu DRS vyhotoviť ocenený celkový výkaz výmer v súlade s platným Triednikom stavebných prác do podrobnosti najmenej 14 miest. Triednik stavebných prác vychádza zo Spoločného slovníka obstarávania vydaného Nariadením komisie (ES) č. 213/2008 z 28 novembra 2007, ktorým sa mení a dopĺňa nariadenie Európskeho parlamentu a Rady 2004/17/ES a 2004/18/ES. Z CPV sa využije Hlavný slovník a jeho prvých 6 miest triedenia.

Tento celkový výkaz výmer bude obsahovať:

* + číslo položky v zmysle Triednika stavebných prác
	+ popis - názov položky
	+ mernú jednotku
	+ množstvo za mernú jednotku
	+ cenu za mernú jednotku v eur bez DPH
	+ cenu celkovú bez DPH

Zhotoviteľ pri zostavovaní výkazu výmer častí stavby musí dodržať celkové ceny jednotlivých častí stavby podľa klasifikácie stavieb obsiahnutých v Rozpočte stavby ako aj výšku Akceptovanej zmluvnej hodnoty.

* 1. Pre účely stanovenia čiastok splatných Zhotoviteľovi môže Stavebný dozor použiť ocenený výkaz výmer ako pomôcku stanovenia skutočného postupu prác. Predmetný výkaz výmer však nie je v žiadnom prípade súčasťou Rozpočtu stavby a prípadné nepresnosti predmetného výkazu výmer nebudú zakladať právo Zhotoviteľa požadovať akékoľvek zmeny v splatnej čiastke určenej Stavebným dozorom.
	2. Predmetný celkový výkaz výmer Diela bude Zhotoviteľom aktualizovaný v rámci prípravy DSVS v súlade s Požiadavkami Objednávateľa.

**Časť 2**

rOZPOČET STAVBY